cyanic-selkie/wikianc huggingface dataset:
Den arabisk-israelske krig i 1948
Krigsslutt
Under krigen hadde Israel tatt kontroll over 475 landsbyer og byer. Den arabiske befolkningen i 275 landsbyer var deportert, til sammen 750,000 palestinere. De bygningene som var overtatt fra arabere utgjorde en firedel av bygningene i Israel; 90 % av oliventrærne og halvparten av sitron- og appelsintrærne hadde tilhørt arabere.
17. juli 1949 delte Israel ut sin militære utmerkelse Hero of Israel for innsats under krigen.
Akrisios
Akrisios (gresk: Ἀκρίσιος) var i henhold til gresk mytologi en mytisk konge av Argos og sønn av Abas og Aglaia, (eller av Okalea, avhengig av forfatter). Han var sønnesønn av Lynkeos, oldebarn av Danaos. Hans tvillingbror var Proetos, som det ble sagt at han kranglet med allerede mens de lå sin mors mave. Da Abas døde og Akrisios hadde vokst opp, forviste han broren Proetos og tok fra ham arven hans. Støttet av sin svigerfar Iobates fra Lykia, kom Proetos tilbake og Akrisios ble tvunget til dele kongedømmet med broren som fikk Tiryns mens han selv beholdt Argos for seg selv.
Bronsefengselet
Skuffet over at han ikke hadde en sønn konsulterte Akrisios orakelet i Delfi, som advarte ham om at han en dag ville bli drept av sønnen til sin datter Danaë. Datteren var da barnløs, og for å sikre seg at denne tilstanden fortsatte holdt han henne innesperret i kammer av bronse av sitt palass, men åpen mot himmelen i borggården. Zevs fattet interesse for kvinnen, og befruktet henne i formen av å være en dusj av gull. En del avvikende myter hevder at det var hennes onkel Proetos som gjorde henne gravid.
Den gravide Danaë fødte deretter Persevs. Akrisios la barnet og Danaë i en kiste og sendte den ut på havet. Zevs ba Poseidon stille vannet. Det gjorde han og Danae og Persevs overlevde og fløt i land på øya Serifos. En fisker som het Diktys (bror av kong Polydektes som hersket over Serifos), fant paret og tok seg av dem.
Snøsau
Snøsau (Ovis nivicola) kalles også sibirtykkhornsau og er en art i gruppen villsauer og endemisk for Øst-Sibir. Arten består som fem underarter, som alle bærer navn etter det området der de holder til.
Biologi
Arten er tydelig kjønnspreg, idet værene er betydelig større enn søyene på alle måter. Værene har en kroppslengden på cirka 136–188 cm, mens søyene typisk måler 126–156 cm. Værens skulderhøyde er cirka 93–112 cm, mens søyene typisk måler 90–94 cm. Halen utgjør cirka 7,5–13 cm. Værene veier cirka 56–120 kg og horna måler cirka 69–93 cm, mens søyene veier cirka 33–68 kg og horna måler kun 23–28 cm. Arten har tykke horn som vokser opp fra skallen og skrur bakover og utover i ei bakovervendt bue/krøll. Det er noe variasjon i målene mellom underartene.
Inndeling
Inndelingen følger i hovedsak Faysal Bibi (2013) og er i rekkefølge, men med enkelte endringer i henhold til nyere forskning, som Mori, Nerva & Lovari (2019).
Moritz Schlick
Moritz Schlick (født 14. april 1882 i Berlin, død 22. juni 1936 i Wien) var en tysk filosof og fysiker. Han var grunnleggeren av Wienerkretsen og en ledende representant for den logiske empirismen.
Biografi
Etter studier i naturvitenskap og matematikk ved universitetene i Heidelberg og Lausanne tok Schlick i 1904 doktorgrad i fysikk under veiledning av Max Planck i Berlin. Etterpå forsket han i naturvitenskap og naturfilosofi ved universitene Göttingen og Rostock og studerte psykologi i Zürich, før han i 1921 fikk et professorat ved universitetet i Kiel. Allerede året etter ble han utnevnt til Ernst Machs etterfølger som professor i naturfilosofi ved universitetet i Wien.
I Wien grunnla Schlick i 1924 en diskusjonsgruppe som ble kjent som Wienerkretsen. Denne gruppen av fysikere, matematikere og filosofer var sterkt påvirket av filosofiene til Ernst Mach og Ludwig Wittgenstein, og satte in sin tur et stort preg på vitenskapsteorien i Europa og Nord-Amerika. Schlick selv bidro til dette bl.a. gjennom gjesteprofessorater ved Stanford og Berkeley.
Schlick ble skutt og drept av en forhenværende student i 1936. Om drapet hadde personlige, politiske eller religiøse årsaker, ble aldri helt klarlagt.
Like a Prayer (sang)
«Like a Prayer» er en sang av den amerikanske sangeren Madonna. Sangen var hovedsingelen på hennes fjerde studioalbum med samme navn, og sangen ble utgitt av Sire Records 3. mars 1989. «Like a Prayer» er skrevet og produsert av Madonna of Patrick Leonard, og sangen startet Madonnas perioden innen låtskriving – blant annet fordi hun mente hun trengte å rette fokuset mer i retning av sitt voksne publikum. Sangen handler om en lidenskapelig, religiøs ung jente som elsker Gud – hennes eneste mannlige figur i livet. Sangen mottok blandede kritikker, men fikk stor kommersiell suksess. Blant annet toppet sangen hitlistene i USA, Storbritannia, Australia, Spania og Norge.
Om sangen
«Like a Prayer» er en poprock-sang med elementer av gospelmusikk. Sangen har bakgrunnsvokal fra et kor og rockgitar. Sangteksten inneholder liturgiske ord, men ordene har dobbeltbetydninger og kan tolkes både religiøst og seksuelt. «Like a Prayer» fikk positiv omtale av kritikerne da den ble utgitt, og sangen fikk stor kommersiell suksess. Sangen var Madonnas syvende nummer 1-singel på den amerikanske Billboard-listen, og den toppet singellister i en rekke andre land – blant dem Australia, Canada, Italia, Norge, Spania, New Zealand og Storbritannia. Musikkmagasinet Rolling Stone har «Like a Prayer» på sin liste over de 500 største sangene gjennom historien.
Musikkvideoen ble regissert av Mary Lambert og fremstiller Madonna som vitne til drapet på en jente, utført av hvite rasenasjonalister. En svart mann pågripes for drapene, og Madonna søker trygghet i en kirke. Der bygger hun opp nok styrke til å tre frem som vitne i saken. Videoen viser blant annet bilder av en kirke og katolske symboler som stigmata. Den viser også bilder av en Ku Klux Klan-aktig korsbrenning, samt en drøm der Madonna kysser en svart helgen. Vatikanet fordømte videoen, mens familiegrupper og religiøse grupperinger protesterte mot at videoen ble spilt på tv. Gruppene boikottet blant annet produktene til brusprodusenten Pepsi, som brukte sangen i sine tv-reklamer. Selskapet avsluttet til slutt sponsoravtalen sin med Madonna, men lot henne få beholde honoraret.
«Like a Prayer» har vært en del av fem Madonna-turneer, senest på Rebel Heart Tour i 2015–2016. En rekke artister har også gjort sine coverversjoner av sangen. Sammen med albumet har sangen blitt ansett som et vendepunkt i Madonnas karriere, som førte til at kritikere begynte å anerkjenne henne som artist, og ikke bare en popstjerne.
Yining
Yining kan være:
Sverre Bruland
Han var elev av Per Steenberg, Karl Andersen, Odd Grüner-Hegge, Igor Markevitch og Paul van Kempen, samt ved Juilliard School i New York i 1949 til 1950 og Mozarteum i Salzburg.
Han ble ansatt som trompetist ved 2. divisjons musikkorps i Oslo i 1945-46 og i Filharmonisk Selskaps Orkester (Oslo-Filharmonien) i 1946 hvor han spilte i årene 1946 - 1966, og debuterte som orkesterdirigent med Filharmonisk Selskaps Orkester i 1954. Bruland ble i 1966 ansatt som fast kapellmester i Norsk rikskringkasting. Fra 1976 til 1988 var han sjefdirigent i Kringkastingsorkestret og dreide repertoaret fra underholdningsmusikk til mer klassisk musikk.
Den kaukasoide rase
Den kaukasoide rase eller kaukasiske rase, også omtalt som «den hvite rase», er en historisk inndeling av mennesker som tidligere ble forstått som en biologisk gruppe (et taxon) og brukt i tradisjonell antropologi fra slutten av 1700-tallet til andre halvdel av 1900-tallet. Begrepet omfattet som regel antikke og moderne folkeslag fra Europa, Vest-Asia, Sentral-Asia, Sør-Asia, Nord-Afrika og Afrikas horn.
Sverre Bruland
Bruland vant førsteprisen i den internasjonale dirigentkonkurransen i Liverpool i 1958, en pris han forøvrig delte med Zubin Mehta, dirigent for New York Filh. og Israel Filh., samt dirigentprisen i Tanglewood i USA (Boston Symphony Orchestra sommermusikkskole, Berkshire Musical Centre) i 1959. Han dirigerte Berlinfilharmonien to ganger ved offentlige konserter der norsk musikk stod på programmet.
Den kaukasoide rase
I vitenskapelig sammenheng ble begrepet foreldet i løpet av andre halvdel av 1900-tallet, selv om mange leksika fra relativt sent på 1900-tallet fortsatt opererer med uttrykket og det tilhørende begrepsuniverset. Et unntak er USA; der er både uttrykket kaukasoid og rasebegrepet fortsatt er i utbredt bruk; i amerikansk språkbruk brukes kaukasoid som synonym til personer av europeisk herkomst, noe som ikke tilsvarer den historiske antropologiske bruken av begrepet som omfattet en mye større gruppe også utenfor Europa.
Sverre Bruland
Bruland uroppførte et betydelig antall verk av norske komponister og introduserte en rekke utenlandske samtidsverk i Norge.
Den kaukasoide rase
Begrepet ble innført i 1780-årene av en gruppe naturforskere ved universitetet i Göttingen, og beskrev opprinnelig en av tre hovedgrupper innen menneskeheten. Den tyske anatomen og antropologen Johann Friedrich Blumenbach (1752–1840) knyttet i 1775 de «hvite» folkene i Europa (med unntak av de finsk-ugriske), Midtøsten, India og Nord-Afrika til denne betegnelsen. Kaukasus var allment ansett som utgangspunkt for den «hvite rase» blant annet med henvisning til de bibelske fortellingene om Noas ark som i følge kristen tradisjon skal ha strandet der etter at syndfloden hadde utslettet alt annet liv.
Sverre Bruland
Dirigent for
Sverre Bruland gjestedirigerer i andre norske orkestre, i Bergen, Trondheim, Stavanger, ellers i hele Norden, i Tyskland (Berlin Filh.), England, Polen, Tsjekkoslovakia, USA og Canada.
Den kaukasoide rase
I biologisk antropologi ble «kaukasoid» forstått som et samlebegrep for fenotypisk liknende folkegrupper. Antikke og moderne «kaukasoide» grupper var dermed ikke sammenfallende med det som i moderne tid ble forstått som «hvite», men hadde som regel fra lys til mørk brun hud.
Tradisjonelt ble den kaukasoide rase forstått som en av tre hovedgrupperinger innen menneskeheten ved siden av den mongoloide og den negroide rase. Den kaukasoide rase ble ofte inndelt i tre større grupper på etnolingvistisk grunnlag, omtalt som indo-europeisk eller arisk, semittisk og hamittisk.
Over tid endret definisjoner og forståelser av den angivelige rasen seg. Blant dem som jobbet med temaet, var den fysiske antropologen Carleton S. Coon som i 1934 delte inn de andre rasene i den mongoloide rase, den australoide rase, den kongoide rase og den kapoide rase (de to siste utgjør sammen den negroide rase). Vitenskapen begynte å gå bort fra disse klassifikasjonene i andre halvdel av 1900-tallet.
En fersk genetisk studie som ble publisert i «European Journal of Human Genetics - Nature» i 2019, viste at bestander som vest-asiater (arabere), europeere, nord-afrikanere, sør-asiater (indere) og noen sentralasiater er nært knyttet til hverandre. De kan tydelig skilles fra afrikanere sør for Sahara eller østasiatiske befolkninger.
Hélder Câmara
Hélder Pessoa Câmara (født 7. februar 1909 i Fortaleza i Brasil, død 27. august 1999 i Recife) var en brasiliansk erkebiskop av Olinda og Recife i perioden 1964–1984. Han var kjent for sitt sterke samfunnsengasjement og sin uredde kamp mot militærdiktaturet og sosiale misforhold i hjemlandet. Câmara tok initiativ til å organisere de fattige i såkalte selvhjelpsgrupper.
Han er også omtalt som Dom Hélder Câmara, der Dom er en høflighetsform som særlig benyttes for kongelige og geistlige.
Bakgrunn
Hélder Pessoa Câmaras far var bokholder, og moren folkeskolelærerinne. Han ble utdannet på lokale katolske skoler og begynte på presteseminar i 1923.
Prest
Han ble presteviet i 1931, da han var 22 år gammel - dette var etter særskilt bemyndigelse fra Den hellige stol på grunn av hans unge alder.
Han hadde tidlig i sitt prestelige virke støttet den høyreorienterte brasilianske integralismo, et ideologisk valg han senere gikk bort fra. Han grunnla også to sosiale organisadkoner: Cearás arbeidslegion i 1931, og Kvinnelige arbeideres katolske fagforening i 1933.
Biskop
Câmara ble hjelpebiskop i erkebispedømmet São Sebastião do Rio de Janeiro i 1952.
Under Annet Vatikankonsil (1962–1965) var Câmara en profilert talsmann for kirken på den sørlige halvkule (Tredje verden). Dagen før konsilets annen sesjonsperiode i 1963 rettet han et brev til ssine medbiskoper, der han oppfordret dem til å legge av all ytre rikdom, for slik å redusere deres avstand til de arbeidende mennesker. Den 16. november 1965 - etter at han var blitt erkebiskop - munnet dette engasjementet under konsilet ut i den såkalte katakombepakten, som 40 biskoper fra verden over inngikk i Domitillakatakombene. Pakten knyttet an til pave Johannes XXIIIs devise om «de fattiges kirke».
Erkebiskop
I mars 1964 ble han utnevnt til erkebiskop av Olinda e Recife. Den 1. april 1964 ble de brasilianske presidentene Jânio Quadros' og João Goularts reformer bragt til oppfør ved et militærkupp.
Under militærdiktaturet kunne Câmara først virke nesten uten forstyrrelse under president Castelo Branco. Câmara engasjerte seg nasjonalt og internasjonalt for ikkevoldelige sosial- og landreformer til fordel for utbyttede småbønder i Brasil og andre land. Han startet «aksjonen for fred og rettferdighet» og et selvhjelpsprogram for bønder. Virksomheten skapte opposisjon fra høyrekonservativt hold. Etter at Artur da Costa e Silva ble president i 1968, ble det et tiltagende trykk mot «den røde biskop». Flere attentater ble gjennomført mot ham; hans sekretær, fader Antonio Peirera Neto, ble skutt. I en tale den 26. mai 1970 i Palais des Sports i Paris for 10 000 tilhørere brennemerket han torturen av politisk opposisjonelle i hjemlandet. Etter sin hjemkomst til Brasil sørget militærregjeringen for at han ble ignorert av den nasjonale presse. Dette vedvarte til 1983, de militærdiktaturet var forbi.
Fra begynnelsen av 1970-årene ble han flere ganger foreslått som kandidat til Nobels fredspris, men fikk den aldri. Câmaras kandidatur ble motarbeidet av de to norske politikerne Sjur Lindebrække og Bernt Ingvaldsen (begge medlemmer av Den Norske Nobelkomite). De to samarbeidet med den brasilianske ambassadøren for å undergrave Câmara, da militærdiktaturet i Brasil var svært imot at han skulle få fredsprisen. I stedet mottok han i 1974 den såkalte Folkets fredspris (norsk). Han mottok æresbevisninger fra en rekke land. I 1983 ble han den første mottakeren av Niwano-prisen, som han fikk for å fremme ikke-vold og pasifisme og beskytte svake og fattige gjennom arbeid med økonomiske reformer, religionsdialog, for menneskerettigheter
I 1971, under Vietnamkrigen, utga han en traktat, Spiral of Violence, hvor han påviste koblinger mellom strukturell urettferdighet (vold på 1. nivå) med det eskalerende opprøret (vold på 2. nivå) og den undertrykkende reaksjon (vold på 3. nivå). Han oppfordret ungdom i hele verden til å bryte voldsspiralen.
Câmara fratrådte embedet den 2. april 1985, 76 år gammel.
Episkopalgenealogi
Hans episkopalgenealogi er:
Bagas
Bagas er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Bagas
Arkebek
Arkebek er en kommune i kretsen Ditmarsken i delstaten Schleswig-Holstein i Tyskland. Arkebek ligger i Midtre Ditmarskens amt, og var inntil 1. januar 2008 en del av Albersdorfs amt.
Johnny Hoogerland
Johnny Hoogerland (født 13. mai 1983) er en nederlandsk landeveissyklist som sykler for det profesjonelle kontinentallaget Team Roompot.
Nebukadnesar
Nebukadnesar kan referere til:
Korshamn kapell
Korshamn kapell er en langkirke fra 1906 i Lyngdal kommune, Agder fylke.
Byggverket er i tre og har 100 sitteplasser. Kirken ligger i Lister prosti, Agder og Telemark bispedømme.
Adams County (Nebraska)
Adams County er et fylke i den amerikanske delstaten Nebraska. Det ligger i de sørlige delene av staten og det grenser mot Clay County i øst, Webster County i sør, Kearney County i vest, Buffalo County i nordvest og mot Hall County i nord.
Adams Countys totale areal er 1,461 km² hvorav 2 km² er vann. I 2010 hadde fylket 31,364 innbyggere og administrasjonssenteret ligger i byen Hastings.
Fylket ble grunnlagt i 1867 og er oppkalt etter USAs andre president, John Adams
Stokkete ekteskap
Stokkete ekteskap (originaltittel Young Wives' Tale) er en britisk komedie fra 1951, regissert av Henry Cass. I denne filmen opptrådte Audrey Hepburn i en av sine første filmroller. Hun hadde en liten birolle som leieboeren Eve Lester.
Handling
To par med hvert sitt spedbarn blir tvunget til å dele et hus. De sliter begge med å finne en pålitelig barnepike, og når en pen, ung leieboer (Audrey Hepburn) og Sabinas gamle kjæreste (Guy Middleton) kommer inn i bildet, blir hvert av forholdene satt på prøve.
Blow-Up
Blow-Up er en italiensk-britisk-amerikansk dramathriller og mysteriefilm fra 1966 regissert av Michelangelo Antonioni. Filmen handler om en fotograf som er ute og ta bilder i en park i London. Når han fremkaller bildene oppdager han noe som kan tyde på en alvirlig forbrytelse. Hovedrollen spilles av David Hemmings, mens sentrale biroller spilles av Vanessa Redgrave og Sarah Miles. Filmen er engelskspråklig og ble i sin helhet innspilt i London. Manus er basert på Julio Cortázars novelle "Las babas del diablo", fra 1959.
Den ble belønnet med Gullpalmen under Filmfestivalen i Cannes, og ble totalt tildelt ni priser i perioden 1967-68. Den ble nominert til ytterligere seks, inkludert to Oscar-nominasjoner.
Kommersielt sett er dette Antonionis mest suksessfulle film. Den har i ettertid blitt regnet som en kultfilm.
David Hemmings fikk sitt internasjonale gjennombrudd i denne filmen.
Handling
Thomas er en fotograf i London med øye for det spesielle. Han fotograferer alt fra supermodeller til belastede sider av samfunnet. En dag er han i en park der han helt tilfeldig tar bilder av en ung kvinne og en ung mann som omfavner hverandre på en benk. Kvinnen, som heter Jane, følger etter ham og tilbyr ham sex for å få bildene tilbake. Thomas tar imot tilbudet, men nekter å levere henne filmen.
Da han fremkaller bildene får han øye på en hånd med en revolver, og tror dermed det dreier seg om et mord. Han akter å foreta seg noe, men både bildene og liket forsvinner. Thomas begynner etterhvert å bli usikker på hva som er virkelighet og hva som er fantasi.
Om filmen
Blow-Up ble innspilt våren og sommeren 1966 i London.
Dette er Antonionis første av i alt tre engelskspråklige filmer han regisserte. De andre to er Zabriskie Point (1970) og Yrke: Reporter (1975).
Popularitet og økonomi
Filmen innbrakte rundt $20 millioner globalt.
Sveits under EM i friidrett 1958
Sveits deltok med 23 utøvere under EM i friidrett 1958 som ble arrangert 19.–24. august 1958 i Stockholm. Sveits tok en medalje under mesterskapet.
Blow-Up
Popularitet og økonomi
Produksjonskostnadene var på $1,8 millioner.
Anmelderne
Filmen ble godt mottatt av kritikerne, noe som gjenspeiles i at den har fått 87 % på Rotten Tomatoes. Den amerikanske filmanmelderen Roger Ebert gav den 4 av 4 stjerner i 1998 og plasserte den på sin eksklusive liste over «Great Movies».
Dagbladets anmelder gav den terningkast fire, mens VG og Dagsavisen gav den fem. Aftenpostens anmelder beskrev den som et teknisk og kunstnerisk mesterverk og omtalte Hemmings skuespillerprestasjoner som fabelaktig.
I populærkultur
Brian De Palmas thriller Blow Out fra 1981 er inspirert av Blow-Up. Her er fotograf byttet ut med lydtekniker.
Også Francis Ford Coppolas Avlyttingen fra 1974 er inspirert av filmen.
Foursome
Foursome er en spilleform av golf som avviker fra den normale måte å spille på. Formen er mest utbredt i forbindelse med turneringsspill, blant annet i proffturneringene Solheim Cup for kvinner og herrenes Ryder Cup.
Foursome spilles av fire spillere samtidig, med to på hvert lag. Lagenes to spillere slår ut på annethvert hull, og slår deretter annethvert slag på samme ball frem til ballen er i hullet. Det er dermed kun to baller i spill til enhver tid. Foursome kombineres ofte med matchspill.
Robert van der Horst
Robert van der Horst (født 17. oktober 1984) er en nederlandsk landhockeyspiller. Han representerte landet sitt under Sommer-OL 2012 i London, der han tok sølv med det nederlandske landslaget.
The Innocent Lie
The Innocent Lie er en amerikansk stumfilm fra 1916, regissert av Sidney Olcott.
Handling
Nora O'Brien forlater Irland, for å besøke broren sin i Amerika. Men underveis får hun hjernerystelse, og blir snart forvekslet med en annen irsk kvinne som også heter Nora som er på vei for å besøke tanten sin i USA, Mrs. Watson - som ikke har sett niesen sin på mange år.
Men Nora O'Brien, som fremdeles er litt fortumlet etter skadene hennes, blir ført til Watson-familien. Når fru Watsons sønn Jack kommer tilbake fra college, blir han raskt forelsket i henne. Men han klarer ikke å uttrykke disse følelsene til henne, fordi han tror at Nora er kusinen hans. Det oppstår dermed en rekke komplikasjoner.
Zhao Jing
Zhao Jing (født 31. desember 1990 i Wuhan i Folkerepublikken Kina) er en kinesisk svømmer, som spesialiserer seg i disiplinen ryggsvømming. Hun representerte Kina under Sommer-OL 2008 i Beijing, Kina, der hun var med å ta bronsen på medleystafetten.
Ska Patrol (album)
Ska Patrol er Tromsøbandet Ska Patrols første offisielle album. Albumet ble spilt inn i Store Studio i Bodø. Bandet startet innspillingen 28.mai 2008 og avsluttet 3.mai 2008. Alle 12 låtene (pluss uutgitte versjoner av de første låtene bandet skrev; Ragman og Memorial Song) ble spilt inn live av hele bandet. Kompet var samlet rundt trommesettet i det største lokalet, tilknyttet dette var to rom med innsyn der percussion og blåserne var plassert. Torgeir Steinsland var i vokalbåsen tilknyttet kontrollrommet lenger inn i bygget. Bandet brukte Håvard Christensen som produsent og bandets faste lydmann Eivind Steinholm var også tilstede som assisterende tekniker. Noen kor stemmer ble spilt inn i Tromsø i etterkant, da med Torbjørn Ingvaldsen som tekniker.
Musikere
På albumet medvirker:
Gjestemusikere
Coverdesign:
Ali Abbasi
Ali Abbasi (født 1981) er en iransk-dansk filmregissør og manusforfatter. Han er født i Teheran og flyttet til Stockholm, Sverige, i 2002 etter å ha oppgitt studiene ved Amirkabir teknologiske universitet. I Sverige tok han en bachelor i arkitektur. Deretter flyttet han til København hvor han utdannet seg til regissør ved Den Danske Filmskole.
Sebastian Soto
Sebastian Guerra Soto (født 28. juli 2000) er en amerikansk fotballspiller som spiller for den østerrikske klubben Austria Klagenfurt.
Ornithoptera priamus
Ornithoptera priamus er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.
Ornithoptera priamus lever helt sørøst i Asia og Australia.
Utseende
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.
Ornithoptera priamus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Ornithoptera priamus har omtrent tretti synonymer og mange underarter. Det vil si at arten har et noe variabel utseende og at mye av slektskapet mellom underartene ennå er uavklart. Derfor kan endringer skje.
O. p. euphorion (Gray, 1853) O. p. richmondia (Gray, 1853) O. p. macalpinei Moulds, 1974 O. p. impensus Parrott, 1990 O. p. gebeensis Parrott, 1990 O. p. hecuba Röber, 1891 O. p. arruana Felder, 1859 O. p. poseidon Doubleday, 1847 O. p. kasandra Kobayashi, 1994 O. p. demophanes (Fruhstorfer, 1913) O. p. boisduvalii (Montrouzier, 1856) O. p. pronomus (Gray, 1853) O. p. bornemanni Pagenstecher, 1894 O. p. miokensis Ribbe, 1898 O. p. caelestis Rothschild, 1898 O. p. urvillianus Guérin-Méneville, 1830 O. p. admiralitatis Rothschild, 1915
Fourball
Fourball eller bestball er en spilleform av golf som avviker fra den normale måte å spille på. Formen er mest utbredt i forbindelse med turneringsspill, blant annet i proffturneringene Solheim Cup for kvinner og herrenes Ryder Cup.
Fourball spilles av fire spillere samtidig, med to på hvert lag. Alle spillerne spiller på hver sin ball, men kun det beste resultatet innenfor hvert lag på hvert hull blir tellende. Spilleformen åpner gjerne for en mer taktisk spillemåte, der én av spillerne kan spille med større risiko, mens den andre forsøker å spille sikkert. Fourball kan gjerne kombineres med matchspill.
Kongegata (Larvik)
Kongegata er ei gate i Larvik. Delen fra Bøkeskogen til Øvre Torggate inneholder hovedsakelig gårder som ble oppført etter bybrannen i 1884, mens den bratte delen mot Møllegata ble bygget og bebygd etter brannen i 1902.
Hele fylkesvei 106 og deler av fylkesvei 104 går i Kongegata.
Antelope County
Antelope County er et fylke i den amerikanske delstaten Nebraska. Det ligger i de nordøstlige delene av staten og grenser mot Pierce County i øst, Madison County i sørøst, Boone County i sør, Wheeler i sørvest, Holt County i vest og mot Knox County i nord.
Antelope Countys totale areal er 2 223 km² hvorav 4 km² er vann. I 2000 hadde fylket 7 452 innbyggere og administrasjonssenteret ligger i byen Neligh. Fylket befinner seg 582 meter over havet.
Kåre Rein
Kåre Trygve Rein (født 8. april 1911, død 20. mars 1995) var en norsk politiker (Det norske Arbeiderparti, Nasjonal Samling) og fagforeningsmann. Fra 1937 var han sekretær i Handel og Kontor, og tilhørte venstreopposisjonen rundt Håkon Meyer. I forbindelse med det tyske angrepet på Norge 9. april 1940 sluttet Rein seg til Fagopposisjonen av 1940, og ble en del av det mindretallet som fulgte Meyer inn i NS i kjølvannet av melkestreiken og den nazistiske overtakelsen av Landsorganisasjonen i Norge.
Rein var en av drivkreftene bak Sol i Arbeid, et forsøk på å opprette en norsk nazistisk fritidsorganisasjon etter modell av tyske Kraft gjennom glede. Da Odd Fossum ble avsatt som kommissarisk LO-leder i mars 1945 på grunn av alkoholproblemer tok Rein over denne posisjonen.
Rein ble etter krigen dømt til seks års tvangsarbeid og begrenset rettighetstap i 10 år. Dommen ble stadfestet av Høyesterett.
Etter krigen startet han en optikerforretning.
Ratemiidae
Ratemiidae er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Disse lusene er regnet for være ganske sjeldne.
Utseende
Temmelig store lus uten øyne. Antennene har fem ledd. Beina har "tomler" på leggene som griper an mot klørne.
Liv og utvikling
Familien lever på hester og beslektede grupper.
Irland under Vinter-OL 2006
Irland under Vinter-OL 2006. Fire sportsutøvere, to menn og to kvinner fra Irland deltok i tre sporter, alpint, langrenn og skeleton under Vinter-OL 2006 i Torino i USA. Irland, som deltok for tredje gang i et vinter-OL, vant ikke noen medaljer. Beste plassering var en 20.-plass i skeleton for menn.
Pang Jiaying
Pang Jiaying (født 6. januar 1985 i Shanghai) er en kinesisk svømmer, som spesialiserer seg i disiplinen fristil. Hun representerte Kina under Sommer-OL 2008 i Beijing, Kina, der hun var med å ta bronsen på medleystafetten.
Billy Bakker
Billy Bakker (født 23. november 1988 i Amsterdam) er en nederlandsk landhockeyspiller. Han representerte landet sitt under Sommer-OL 2012 i London, der han tok sølv med det nederlandske landslaget.
Parlamentsvalget i Italia 1924
Parlamentsvalget i Italia 1924 ble avholdt den 6. april. De Det ble avviklet under Acerbo-loven, som anga at partiet med størst andel av stemmene ville automatisk motta to tredeler av setene i parlamentet så lenge de mottok over 25% av stemmene. Partito Nazionale Fascista til Benito Mussolini brukte skremselstaktikk, resulterte i en overlegden seier og et påfølgende to-tredjedels flertall.
John Pemberton
John Stith Pemberton (født 8. januar 1831, død 16. august 1888) var en amerikansk farmasøyt, som er mest kjent for å være oppfinneren av Coca-Cola.
Han var utdannet både som lege og som farmasøyt og jobbet kontinuerlig med å utvikle nye medisiner, og hadde ved sin død i 1888 et meget stort antall nedskrevne eksperimenter. Pemberton var en apoteker som drømte om å oppfinne den perfekte medisinen og den perfekte leskedrikken samtidig. Pemberton var kavalerioffiser under den amerikanske borgerkrigen, og ble skadet i et slag i krigens siste fase, i delstaten Georgia.
Drikken Coca-Cola utviklet han i løpet av vinteren 1885/1886, og selve smaken var et resultat av omfattende forbrukertesting i utsalgsstedet Jacob's Pharmacy i Atlanta. Det første glasset med Coca-Cola ble solgt den 8. mai 1886. Logoen og merkenavnet ble utviklet av Pembertons revisor Frank Robinson, som ble sentral i den senere driften av selskapet. Pemberton var før sin død i graverende dårlig form og sterkt avhengig av morfin, som han aktivt hadde brukt for å lette på smertene etter krigsskaden han pådro seg i den amerikanske borgerkrigen og døde i 1888 på grunn av magekreft, ukjent og uvitende om den fremtidige suksessen til sin oppfinnelse. Han er gravlagt på Linwood Cemetary i Columbus, Georgia.
Banner County
Banner County er et fylke i den amerikanske delstaten Nebraska.
Asa G. Candler
Candler ble født Villa Rica i Georgia. I 1887 kjøpte han oppskriften på Coca-Cola fra oppfinneren John Pemberton for 2300 amerikanske dollar og grunnla The Coca-Cola Company. Coca-Colas suksess skyldtes i høy grad Candles aggressive markedsføring av produktet. Candler tjente mange millioner dollar på investeringen, og ble en betydelig økonomisk bidragsyter for Metodistkirken. Han skjenket en million dollar pluss en tomt til Emory University, slik at skolen kunne flytte fra Oxford i Georgia til Atlanta. Teologistudiet og det teologiske biblioteket ved universitetet er oppkalt etter Candler.
Candler ble borgermester i Atlanta i 1916. I 1919 solgte han The Coca-Cola Company til en gruppe investorer.
Volleyball under Sommer-OL 2012 – Sandvolleyball kvinner
Sandvolleyball for kvinner under Sommer-OL 2012 fant sted fra 28. juli til 8. august 2012 i London.
Arkeologisk geofysikk
Arkeologisk geofysikk er en samlebetegnelse på en rekke forskjellige fjernmålingsteknologier som lar arkeologer dokumentere og visualisere arkeologiske lag, anlegg og strukturer uten å måtte ty til fysiske inngrep i bakken. Det finnes en rekke metoder som faller inn under dette begrepet, og av disse er det særlig magnetisk prospektering, elektriske motstandsmålinger og georadar som har vist seg å være spesielt nyttige inn mot arkeologiske problemstillinger.
Blomsholm
Blomsholm (Raä 343) er et kulturhistorisk område langs E6 nord for Strömstad i Bohuslän. Området er rikt på fornminner, blant annet fra steinalderen, bronsealderen og vikingtiden. Her finner en blant annet Bohusläns største dommerring og Sveriges tredje største skipssetning.
I 1625 ble Blomsholms säteri grunnlagt av den nordtyske adelsmannen Anders Blume. Setegården ble solgt første gang i 1628 og allerede i 1644 ble general Sven Ranck setegårdens femte eier. En minnestein over Sven Ranck og hans hustru Anna Bergengren er plassert midt i skipssetningen selv om de ikke er begravd der.
Under Karl XIIs krigstokt mot Norge i 1718 ble setegården brukt som lasarett og svenske soldater som døde i krigen ble begravd i skipssetningen.
Fra Blomsholm ved avkjøringen fra E6 til Strömstad ligger Grönehög, Bohusläns største gravhaug bare et par hundre meter øst for krysset.
Cebu City
Cebu City er hovedstad for den filippinske provins Cebu, og det nest største byområdet i landet. Byen ligger midt på østkysten av øya Cebu, og er Filippinenes eldste by, også eldre enn Manila. Byen betjenes av en internasjonal flyplass på den lille naboøya Mactan, og har en stor havn. Den er trafikk- og handelsknutepunkt for store deler av landsdelene Visayas og Mindanao. Byen har fått tilnavnet «The Queen City of the South».
Cebu City og Metro-Cebu
Cebu City er kjernen i et byområde som også omfatter Talisay City i sør, Mandaue City i nord og Lapu-Lapu City (på øya Mactan, knyttet sammen med Cebu med to broer). Også «småby»kommunene Consolacion i nord og Minglanilla i sør er i ferd med å vokse slik at det sammenhengende bebygde området strekker seg lenger utover.
Under folketellingen i 2007 kom man til et befolkningstall på 799 762 og 177 187 husstander.
Byen er også et viktig kulturelt senter og har flere universiteter. Et viktig landemerke er det såkalte Magellankorset. Det er nå innebygget i en paviljong. Det skal være det korset som den portugisiske oppdagelsesreisende Ferdinand Magellan reiste da hadde krysset Stillehavet og kom til Filippinene i 1521.
Tidligste periode
Før spanjolene kom til de filippinske øyer var Cebu del av øy-rajahnatet og handelssenteret Pulua Kang Dayang eller Kangdaya («øyene som tilhører Daya»), nå bedre kjent som Rajahnatet Cebu. Det var grunnlagt av en prins fra det hinduistiske Choladynastiet på Sumatra, den halvt malayiske og halvt tamilske Sri Lumay. Navnet Sugbo (kortform av Kang Sri Lumaying Sugbo, «det av Sri Lumays store ild») viser til Sri Lumays brente jords taktikk mot de muslimske pirater (moroer, magalos ) stadig vekk angrep de sentralfilippinske øyer fra sør.
Spansketiden
Den 7. april 1521 ankom den portugisiske oppdagelsesreisende Ferdinand Magellan Cebu. Han ledet en spansk jordomseiling og var kommet til de filippinske øyene over Stillehavet. Han ble tatt vel imot av Rajah Humabon (også kjent som Sri Humabon eller Rajah Humabara), barnebarn av Sri Lumay, sammen med hans hustru og om lag 700 øyboere. Magellan ble imidlertid drept i slaget ved Mactan som ble utkjempet mot en av Humabons fiender, og de gjenværende medlemmer av hans ekspedisjonen forlot Cebu kort etter at flere av dem var blitt forgiftet av Humabon, som fryktet at det hele skulle utvikle seg til fremmed okkupasjon. Den siste herskeren av Sugbo forut før den spanske kolonisering var Rajah Humabons nevø Rajah Tupas (død 1565).
Den 13. februar 1565 ankom spanske conquistadorer ledet av Miguel López de Legazpi sammen med augustinermunker under sin prior pater Andrés de Urdaneta. Først hadde de kommet til øya Samar. De gjorde krav på øya for den spanske krone. De kristnet noen av de innfødte og noen etterkommere av spanjoler i Cebu. Etterpå besøkte ekspedisjonen Leyte, Cabalian, Mazaua, Camiguin og Bohol, der den berømte Sandugo, eller blood compact, ble utført mellom Lopez de Legazpi og Bohols hersker Datu Sikatuna den 16. mars 1565. Spanjolene ankom Cebu den 15. april 1565. Der aktet de å få i stand noe med den lokale hersker, Rajah Tupas, men oppdaget at både han og lokalbefolkningen hadde evakuert byen. Rajah Tupas oppsøkte dem i deres leir den 8. mai, festdagen for Den hl Mikaels åpenbaring, da øyene ble erklært som spansk besittelse. Traktaten i Cebu ble formalisert den 3. juli 1565. López de Legazpi gav den nye byen navnet «Villa de San Miguel de Cebú» (senere endret til «Ciudad del Santísimo Nombre de Jesús)». I 1567 ble garnisonen i Cebu forsterket ved ankomstan av 2.100 soldater fra Ny-Spania (Mexico). Den voksende kolonien ble befestet med Fort San Pedro.
I 1569 hadde den spanske bosettingen i Cebu blitt viktig som en trygg havn for skip fra Mexico og som et utgangspunkt for videre utforsking av øyriket. Små ekspedisjoner ledet av Juan de Salcedo dro til Mindoro og Luzon, der han og Martín de Goiti spilte en ledende rolle i underkastelsen av kongedømmene Tundun og Seludong i 1570. Ett år etter forlot López de Legazpi Cebu for å drøfte en fredsavtale med de besirede rajahene. En avtale mellom conquistadorer og tajaher om å danne et byråd la grunnen for en ny kristen bosetting i det muromkransede Intramuros over de raserte restene av det islamske Manila, som inntil da hadde vært en vassalstat under Sultanatet Brunei.
I 1571 bragte spanjolene over infanteri fra Mexico for der å oppstille en større styrke av kristne visaya krigere fra Cebu og Iloilo, og leiesoldater fra tagalog  regionene. Så angrep de Sultanatet Brunei i det som er kjent som den kastiljanske krig. Krigen utløste også krig mellom spanjoler og moroer, i hovedsak krig mellom kristne Visayas og muslimske Mindanao. Moroene brente byer og landsbyer og tok slaver i Visayas og solgte dem videre til sultanatene i Malaya-arkipelet. Visayanerne slo tilbake med å etablere kristne festningsbyer på Mindanao, som for eksempel Zamboanga City.
Den 14. august 1595 opprettet pave Klemens VIII bispedømmet Cebu som suffragan under erkebispedømmet Manila.
Den 3. april 1898 gikk lokale revolusjonære anført av negrenseren Leon Kilat til opprør mot de spanske kolonimyndigheter og tok kontrollen over byens sentrum etter tre dagers kamper. Opprøret sluttet med at forrædere myrdet Leon Kilat, og at det ankom forsterkninger til soldatene fra Iloilo. Den 26. desember 1898 evakuerte den spanske guvernøren, general Montero, sine styrker til Zamboanga, og overlot den spanske regjerings eiendommer til Pablo Mejia. Dagen etter ble det dannet en provinsregjering med Luis Flores som president, general Juan Climaco som militær stabssjef og Julio Llorente som borgermester.
Amerikansk okkupasjon og Andre verdenskrig
Med Paristraktaten og slutten av den spansk-amerikanske krig ble Cebu og resten av de filippinske øyer amerikanske territorier, frem til dannelsen av commonwealth-æraen (1935–46). Den 21. februar 1899 landsatte USS Petrel (PG-2) en styrke på 40 Marines på Cebus strender. Cebus overgang til amerikansk styre skjedde med Luis Flores' underskrift, skjønt andre ledende cebuanos, som general Arcadio Maxilom og Juan Climaco, kjempet videre helt til 1901. Governør W. H. Taft besøkte Cebu 17. april 1901, og utnevnte Julio Llorento til den første privinsialguvernøren der. Juan Climaco ble valgt til dette embedet i januar 1904.
Cebu ble elevert til chartered city den 24. februar 1937. Mange andre filippinske byer ble likeledes elevert/inkorporert til samme tid, som Dansalan (senere Marawi), Iloilo City og Bacolod.
Etterkrigstiden
Colon Street, den eldste nasjonale vei på Filippinene, er forblitt senteret for det tett og kompakte indre byområde som en gang var hjertet i Cebu Citys handels- og forretningsliv, med fasjonable forretninger, restauranter og filmteatre. Men tidlig på 1990 flyttet meget av dette til mer moderne forretningsdistrikter rundt om i nesten alle deler av byen, også inn i områder som tradisjonelt var rene bolig- eller rekreasjonsområder. Colon er fortsatt transittpunktet for jeepney-systemet (PUJ) som stråler ut derfra gjennom hele byen.
Utdannelsesentrum
Etter landets hovedstad er Cebu City Filippinenes nest største senter for høyere utdannelse. Metro-Cebu har ni store universiteter og mer enn et dusin andre høyskoler med spesialisering blant annet innen medisin, ingeniørutdannelse, skipsfart, sykepleie, jus, computer og IT.
Det ferskeste universitetet, Cebu Doctors' University (tidligere Cebu Doctors' College) fikk sin universitetsstatus i november 2004. Det er Filippinenes første og eneste medisinske universitet, og er i gang med å bygge en ny hovedcampus i nabobyen Mandaue City.
Sehryne Hanaoui
Sehryne Hanaoui (født 10. januar 1988) er en algerisk volleyballspiller. Hun representerte landet sitt under Sommer-OL 2012 i London, der laget hennes røk ut i gruppespillet.
Cebu City
Barangayer
Cebu City er inndelt i 80 barangayer. Den største barangayen er Guadalupe som under folketellingen i 2007 hadde et befolkningstall på totalt 47 697 innbyggere i 10 637 husstander.
Baigneaux (Gironde)
Baigneaux er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Baigneaux (Gironde)
Allround-NM på skøyter 2009
Allround-NM på skøyter 2009 avholdes 20. og 21. desember 2008 på Glitre stadion på Gol i Buskerud. Arrangør var Gol Idrettslag.
Regjerende mestere fra året før i Fosenhallen, Bjugn var Mari Hemmer, Aktiv Skøyteklubb og Håvard Bøkko, Hol Idrettslag. Mestere for 2009 ble Maren Haugli (sin andre allround-tittel, første i 2006) fra Jevnaker, og Håvard som tok sin andre på rad.
Program
Lørdag: −2 til 2 grader, vindstille
Søndag: −2 grader, opphold til snø
Eksterne lenker
Bildeserie
One Wild Oat
One Wild Oat er en britisk komedie fra 1951, regissert av Charles Saunders med Stanley Holloway, Robertson Hare og Sam Costa i hovedrollene. I denne filmen opptrådte også Audrey Hepburn i en av sine første filmroller. Hun hadde en liten statistrolle som en resepsjonist.
Ili
Historie
Frem til 600-tallet ble dette området behersket av det nomadiske turkiske Wusunfolket. Etterhvert ble det del av Dzungaria. Mellom 1100-tallet og 1300-tallet hørte området til Kara-Khitan-khanatet, frem til Djengis Khan erobret regionen. Ili kom deretter til å bli hjemsted for de mongoliske khanene.
Et uigursk opprør i 1864 førte til at et sultanat, Taranchi-sultanatet, bestod en kort stund. Sultanatet ble annektert av Russland i 1871, men ble ført tilbake til Kina i 1881. Etter Qingdynastiets fall hørte Ili i likhet med det øvrige Xinjiang under forskjellige krigsherrer som ofte hadde tette bånd til Sovjetunionen. På 1940-tallet inngikk Ili i Østturkestan sammen med Tarbagatay og Altay. I 1949 ble det innlemmet i Folkerepublikken Kina.
På grunn av forsørgelsesproblemene som fulgte i Det store sprangets kjølvann flyktet 60 000 kazakher til Sovjetunionen i 1962 i det som ble kalt «kasakenes eksodus».
Administrative enheter
Det autonome prefekturet Illi har jurisdiksjon over tre områder som omfatter foruten dets kjerneområde også prefekturene Tacheng og Altay.
Kjerneområdet består av 2 byfylker (市 shì), 7 fylker (县 xiàn) og ett autonomt fylke (自治县 zìzhìxiàn). Byfylket Kuitun utgjør en eksklave adskilt fra kjerneområdet av Tacheng.
Kvås kirke
Kvås kirke er en langkirke fra 1836 på Kvås i Lyngdal kommune, Agder fylke.
Byggverket er i tre og har 300 sitteplasser. Kirken ligger i Lister prosti, Agder og Telemark bispedømme.
Rekefjord
Rekefjord er en liten fjord i Sokndal kommune i Rogaland. Den har innløp ved Lille Presteskjær fyrstasjon og strekker seg nesten 3 kilometer nordover.
Like innenfor innløpet av fjorden ligger Rekefjord Stone sine to dagbrudd. Omtrent halvveis inne i fjorden ligger bygden Rekefjord på vestsiden. Videre innover smalner fjorden veldig inn og blir bare 15-20 meter bred. Her krysser fylkesvei 33 fjorden. Lenger nord blir fjorden bredere igjen og blir her kalt Podlen, som ligger like vest for tettstedet Hauge.
Rekefjord har vært utskipningshavn for bergverksbedriften Titania. Ilmenitt tas ut fra dagbrudd i området Tellenes. I dag skipes ilmenittkonsentrat fra Jøssingfjord.
Arthur County
Arthur County er et fylke i den amerikanske delstaten Nebraska. Det ligger øst i de sentrale delene av staten og det grenser mot Grant County i nord, Hooker County i nordøst, McPherson County i øst, Keith County i sør og mot Garden County i vest.
Arthur County er det fylket i Nebraska med færrest antall innbyggere og det er kun fire fylker i hele USA som har færre. De er Loving County i Texas, Kalawao County på Hawaii, King County og Kenedy County i Texas.
Fylket ble grunnlagt i 1913, og er oppkalt etter president Chester A. Arthur.
Gulskogen
Gulskogen er en administrativ bydel og kommunedel i Drammen kommune i Viken fylke med 5,023 innbyggere per 2016.
Bydelen Gulskogen er på gamle kart avmerket som Skougen (Skogen) med under-avmerkinger Gule (ved Gulskogen gård) og Røde ca. 500 meter lenger vest. I dag omtaler man hele området som Gulskogen også området rundt Rødskog skole, Rødgata og også Sundland. Gulskogen hørte tidligere til Strømsgodset kommune. Denne kommunen ble allerede i 1843 slått sammen med Skoger. I 1964 ble Skoger og Drammen kommune slått sammen.
Gulskogen har store områder med industri, handel, idrettsbaner, stort jernbaneanlegg og togparkering. Mesteparten av boligbebyggelsen ligger langs og oppover åsen.
Etter at Gulskogen kjøpesenter utvidet lokalene i 2010, har mye av sentrumshandelen flyttet seg hit. NSBs verkstedområde Sundland, som ligger øst på Gulskogen, er vedtatt omregulert hovedsakelig til boligformål, og en ny bydel vil reise seg her fra 2018.
Bydelen Gulskogen
Drammen kommune er inndelt i 17 bydeler/delområder hvor Gulskogen er en av disse.
Bydelen Gulskogen innebefatter også områder som Pukerud, Strøm og Strømsgodset.
Historie
Strømsgodset var navnet på prestegjeldet fra gammelt av, og bar navnet etter Strømgårdene, hvorav én av dem var en stor hovedgård for et visst antall gårder rundt om i Drammensdalen. Strømsgodset var en egen kommune helt til 1843, da ble det en del av Skoger, som i 1964 ble en del av Drammen.
Av skoler på Gulskogen er Strømsfjerdingen skole den eldste, fra 1784. På Gulskogen sto også Drammens nyeste skole klar i 2001, nemlig Gulskogen skole, som kostet omtrent 168 millioner NOK.
Da Randsfjordbanen ble åpnet i 1868 fikk bydelen jernbanestasjon og veiforbindelse over til Landfalløya.
Kultur
Drammens museum Gulskogen gård
Sølfastøya ligger i Drammenselva, med broforbindelse fra Pukerud. På øya er det lekeplass, toalett og grøntområder velegnet for ballspill.
Gulskogenhallen er en flerbrukshall i tilknytning til Gulskogen skole.
Skoler
Gulskogen skole er en barne- og ungdomsskole med trinnene 1-10, skolen har ca. 630 elever og 80 ansatte.
Rødskog skole er en barneskole med trinnene 1-7, skolen har ca. 195 elever og 26 ansatte. Skolen ble opprinnelig grunnlagt i 1778 under navnet Strømsfjerdingen skole, senere byttet skolen navn til Sundland skole, i 1887 ble skolen slått sammen med Hagen skole.